projecte-aina/catalan_government_crawling huggingface dataset:
L'objectiu és col·laborar en els costos d'adequació tècnica al Reial Decret 1644/2008 de les plataformes elevadores i ascensors de velocitat fins a 0,15 m/s instal·lats a les llars abans del 30 de desembre de 2009.
A famílies que es trobin en situació de vulnerabilitat econòmica i que, entre els seus membres, hi hagi una persona amb mobilitat reduïda, que tinguin instal·lada a la seva llar habitual una plataforma elevadora per al desenvolupament de la vida quotidiana que calgui adaptar.
Per a la posada en funcionament, la modificació o la baixa d'instal·lacions tèrmiques en edificis ubicades a Catalunya, els titulars d'aquestes instal·lacions han de presentar a l'Administració una declaració responsable en la qual manifestin que compleixen els requisits preceptius.
L'eina de tramitació no accepta versions anteriors d'aquests documents.
En aquest sentit, cal que cada vegada que s'hagin d'utilitzar es descarreguin.
Als titulars d'instal·lacions tèrmiques en edificis ubicades a Catalunya.
Per a la posada en funcionament, la modificació o la baixa d'instal·lacions frigorífiques ubicades a Catalunya, els titulars d'aquestes instal·lacions han de presentar a l'Administració una declaració responsable en la qual manifestin que compleixen els requisits preceptius.
D'acord amb la disposició transitòria primera del Reial Decret 552/2019, de 27 de setembre, la inscripció al Registre d'Instal·lacions Tècniques de Seguretat Industrial de Catalunya (RITSIC) d'instal·lacions en ús abans de l'entrada en vigor del Reial Decret 552/2019, de 27 de setembre, i no inscrites en aquest registre, s'ha de tramitar a través del formulari de posada en servei.
Als titulars d'instal·lacions frigorífiques ubicades a Catalunya.
Per a la posada en funcionament, la modificació o la baixa d'instal·lacions elèctriques de baixa tensió ubicades a Catalunya, els titulars d'aquestes instal·lacions han de presentar a l'Administració una declaració responsable en la qual manifestin que compleixen els requisits preceptius.
L'eina de tramitació no accepta versions no vigents del formularis del tràmit.
En aquest sentit, cal que cada vegada que s'hagin d'utilitzar es descarreguin.
Als titulars d'instal·lacions elèctriques de baixa tensió ubicades a Catalunya.
Per a la posada en funcionament, la modificació o la baixa d'instal·lacions elèctriques d'alta tensió ubicades a Catalunya, els titulars d'aquestes instal·lacions han de presentar a l'Administració una declaració responsable en la qual manifestin que compleixen els requisits preceptius.
En aquest sentit, si reutilitzeu els documents utilitzats en altres tràmits, es pot donar el cas que en presenteu una versió obsoleta.
Als titulars d'instal·lacions elèctriques d'alta tensió ubicades a Catalunya.
El formulari de sol·licitud s'ha de presentar a l'inici del tràmit.
La resta de documentació se us requerirà, de manera automàtica, un cop enviat el formulari de sol·licitud, en un nou accés a la vostra carpeta, i l'haureu d'adjuntar, agrupada en arxius que en cap cas podran superar els 100MB cadascun, en el termini màxim d'un dia.
Disposareu d'un màxim de cinc blocs de 100MB per annexar la documentació, que haureu de presentar amb el màxim ordre i claredat possible.
Els criteris per a la concessió de l'Etiqueta ecològica de la Unió Europea es defineixen per categories de producte que es publiquen en Decisions de la Comissió Europea.
La documentació justificativa del compliment dels criteris està detallada a la Decisió de la Comissió Europea.
Per a més informació, també es poden consultar els Manuals d'usuari de la Comissió Europea.
El període màxim de validesa de l'Etiqueta ecològica de la Unió Europea s'estableix per cada categoria i està definit en cadascuna de les Decisions de la Comissió.
Sol·licitud d'una empresa de l'Etiqueta ecològica de la Unió Europea per un producte o servei que ja disposi de l'Etiqueta ecològica de la Unió Europea però que pateixi canvis en la composició, l'envàs, l'etiqueta, o altres modificacions.
Cal que signeu el formulari principal amb un certificat digital de Persona Física, Representant Legal o de Persona Vinculada.
Us podeu adreçar a les Oficines de Gestió Empresarial (OGE) per rebre suport del personal informador per formalitzar el tràmit.
Un cop enviat el formulari, rebreu una comunicació amb una marca verda, un número de cas i un arxiu d'acusament de rebuda.
Guardeu el número de cas i l'arxiu d'acusament de rebuda.
Quin és el procediment pel qual s'autoritza la modificació de l'Etiqueta ecològica?
La Direcció General de Qualitat Ambiental i Canvi Climàtic avalua la sol·licitud.
Si és favorable, la Ponència Tècnica de Qualitat Ambiental i el Consell de Qualitat Ambiental, en fan l'avaluació i aproven la modificació de l'atorgament de l'Etiqueta ecològica, i la directora general de Qualitat Ambiental i Canvi Climàtic dicta la resolució.
Com es rep la resposta de l'Administració?
L'Administració us enviarà un correu electrònic o un SMS en funció de les dades que hàgiu informat en la sol·licitud, indicant-vos que teniu una notificació electrònica, a la qual podeu accedir:
Quin és el termini per rebre la resposta de l'Administració?
L'Administració disposa de 2 mesos per resoldre l'expedient, a partir de la data de sol·licitud.
Es pot interposar recurs d'alçada davant de la Secretaria de Medi Ambient i Sostenibilitat, de conformitat amb el que preveu l'article 76 de la Llei 26/2010, de 3 d'agost, de règim jurídic i de procediment de les administracions públiques de Catalunya, i els articles 112.1, 121 i 122 de la Llei 39/2015, d'1 d'octubre del procediment administratiu comú de les administracions públiques, en el termini d'un mes comptador a partir de l'endemà de rebre la notificació.
En el cas de presentació de l'escrit iniciador de la segona o superior instància del procediment principal que hagin de resoldre òrgans judicials amb seu a Catalunya, la presentació del document d'autoliquidació i el pagament de la taxa corresponent s'han de realitzar en el termini d'un mes a comptar des de l'endemà de la data en què s'ha recuperat el procediment en l'òrgan de segona o superior instància.
Procediment en segona o superior instància del procediment principal que hagin de resoldre òrgans judicials amb seu a Catalunya: 131,05 €
Han de justificar les exempcions de l'article 3.bis.1-3 únicament les persones jurídiques que tinguin reconegut el dret a l'assistència jurídica gratuïta i les entitats que estiguin exemptes de l'impost sobre activitats econòmiques, segons la normativa reguladora de les hisendes locals.
La justificació es pot fer per mitjà d'autoritzar l'Administració a fer les comprovacions pertinents (marcant la casella corresponent al formulari).
En cas contrari, caldrà aportar la documentació a la Secretaria de Relacions amb l'Administració de Justícia quan sigui requerida.
Els procuradors també poden fer el pagament de la taxa a través de l' extranet del professional.
El pagament es pot fer directament en el mateix procés d'autoliquidació seguint les instruccions de la pantalla.
No és necessari presentar cap document justificatiu a l'oficina judicial.
Cal guardar el rebut del pagament efectuat i la còpia del formulari per si cal en tràmits posteriors.
S'ha d'adjuntar a la denúncia la documentació en què es basen els fets denunciats, sense que s'admetin mers judicis de valor.
Si és el cas, també cal fer constar els danys soferts amb ocasió dels fets denunciats i la documentació que els acredita.
A la denúncia, cal fer-hi constar la identitat de la persona que la formula, però aquesta identitat no és objecte de publicació.
L'òrgan responsable del Registre de grups d'interès portarà a terme les comprovacions necessàries i pot iniciar un procediment d'investigació i, si escau, adoptar, com a mesura cautelar, la suspensió temporal de la inscripció.
De la denúncia i del resultat de les actuacions preliminars se'n dóna trasllat, si escau, a l'òrgan competent per incoar el procediment sancionador.
En el cas que de les actuacions preliminars no es derivi cap infracció, s'arxivaran les actuacions.
El certificat s'emet amb les dades que consten en el Registre, per la qual cosa a l'hora de sol·licitar-lo us heu d'identificar amb el mateix document d'identitat amb què us hi heu inscrit.
Qualsevol canvi de les dades registrals, l'heu de comunicar al Registre tal com s'indica a l'apartat Modificar dades de la parella estable d'aquest tràmit.
El certificat es pot sol·licitar en qualsevol moment.
Documentació acreditativa com a persona hereva si no són els convivents de la parella.
Si s'autoritza el Departament de Justícia a verificar de forma automatitzada les dades declarades no cal aportar el document 1.
Únicament es poden expedir certificats dels assentaments del Registre a instància de qualsevol convivent de la parella, dels seus hereus o a requeriment dels òrgans judicials.
Envieu-lo a tramitar i rebreu el justificant de recepció.
El formulari es pot presentar als llocs que s'esmenten a Punts de tramitació i també per alguna de les diferents vies que preveu l' article 16.4 de la Llei 39/2015, d'1 d'octubre, del procediment administratiu comú de les administracions públiques.
Oficines de registre d'entrada i sortida de documents
Per consultar l'estat de tramitació es pot utilitzar l'apartat Estat de les meves gestions d'aquest portal.
En el cas d'haver fet la sol·licitud amb certificat digital també es pot utilitzar l'apartat La meva carpeta.
El certificat es lliurarà a la persona que l'ha sol·licitat, a l'adreça assenyalada per a aquesta finalitat.
El termini màxim per justificar la subvenció és d'un mes, un cop s'han acabat els treballs d'adequació de la plataforma elevadora.
En el cas de treballs d'adequació que s'hagin realitzat prèviament, el termini per justificar la subvenció és d'un mes, a comptar des de la data de la notificació de l'atorgament de la subvenció.
Documentació a adjuntar a la justificació:
També es pot presentar qualsevol dels llocs que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, d'acord amb la pròrroga que estableix l'article 6 del Títol V del Reial decret llei 11/2018, de 31 d'agost, pel qual es modifica la Llei 39/2015, d'1 d'octubre, del procediment administratiu comú de les administracions públiques.
La declaració responsable s'ha de presentar un cop la instal·lació hagi quedat fora de servei.
No hi ha taxa associada a aquest tràmit.
S'informa que la inexactitud, falsedat o manca de dades de caràcter essencial de qualsevol dada o informació que s'incorpori a la declaració responsable comporta un incompliment dels requisits establerts legalment i suposa l'inici de l'activitat d'inspecció i control de l'Administració prevista al títol VII de la Llei 26/2010, de 3 d'agost, de règim jurídic i de procediment de les administracions públiques de Catalunya.
La comunicació feta per Internet es considera efectuada davant l'Administració en el moment del registre telemàtic a Canal Empresa.
Un cop enviat el formulari, Canal Empresa donarà un número d'identificació de la comunicació i un número de registre d'entrada.
A més es generarà un document d'acusament de rebuda que es podrà descarregar en qualsevol moment des del mateix portal de Canal Empresa (a la secció "La meva carpeta" si disposeu de certificat digital o a la secció "Estat de les meves gestions" si no en disposeu).
Un cop rebudes les dades i efectuades les comprovacions oportunes, l'Administració emetrà el certificat acreditatiu de la baixa del Registre d'instal·lacions tècniques de seguretat industrial de Catalunya.
El titular de la instal·lació podrà consultar i descarregar aquest certificat accedint a la seva carpeta de Canal Empresa o bé a través de la secció "Estat de les meves gestions" d'aquest mateix portal.
La declaració responsable s'ha de presentar un cop efectuat el canvi de titular de la instal·lació.
Els titulars d'instal·lacions elèctriques d'alta tensió han de disposar de la documentació que s'indica a continuació durant tota la vida útil de la instal·lació:
Els titulars d'instal·lacions elèctriques d'alta tensió han de complir els requisits preceptius, d'acord amb el reglament tècnic d'instal·lacions elèctriques d'alta tensió i la resta de normativa aplicable en matèria de seguretat industrial i s'han de comprometre a mantenir-ne el compliment durant la vida útil de la instal·lació.
El formulari principal (formulari genèric) amb els dos documents adjunts (annex de dades específiques i declaració responsable) s'ha de presentar a través de Canal Empresa.
Important: el formulari genèric s'ha d'enviar signat electrònicament.
Important: el formulari genèric s'envia per internet sense signatura electrònica i posteriorment cal presentar l'acusament de rebuda signat de forma manuscrita
Un cop efectuat el tràmit, la persona que l'hagi realitzat rebrà, conjuntament amb l'acusament de rebuda, la carta de pagament amb l'import a liquidar.
El pagament s'efectuarà en un període màxim de 2 mesos, a través d'un dels mitjans de pagament indicats a la carta (Servicaixa o web de La Caixa amb targeta de crèdit).
Es pot consultar l'estat del tràmit a la secció La meva carpeta del Canal Empresa si disposeu de certificat digital.
Si no en disposeu, podeu fer-ho a la secció Estat de les meves gestions d'aquest mateix portal.
Un cop rebudes les dades, efectuades les comprovacions oportunes i verificat el pagament efectiu de la taxa corresponent, l'Administració emetrà el certificat acreditatiu de la modificació de les dades del Registre d'instal·lacions tècniques de seguretat industrial de Catalunya.
La inscripció registral de l'extinció es pot sol·licitar en qualsevol moment.
La documentació que cal aportar depèn de quina sigui la causa d'extinció.
El formulari es pot presentar als llocs que s'esmenten a Punts de tramitació i també per alguna de les diferents vies que preveu l' article 16.4 de la Llei 39/2015, d'1 d'octubre, del procediment administratiu comú de les administracions públiques.
Oficines de registre d'entrada i sortida de documents
A través de l'apartat Estat de les meves gestions d'aquest portal.
En el cas d'haver fet la sol·licitud amb certificat digital també es pot utilitzar l'apartat La meva carpeta.
La resolució es notificarà als convivents parella estable, a l'adreça assenyalada per a aquesta finalitat, en el termini màxim de dos mesos des de la presentació de la sol·licitud.
Contra la resolució, que exhaureix la via administrativa, les persones interessades hi poden interposar recurs de reposició, en el termini d'un mes, davant del director general de Dret i d'Entitats Jurídiques del Departament de Justícia.
La modificació es pot sol·licitar en qualsevol moment
- Document acreditatiu de la modificació.
Parelles estables constituïdes d'acord amb els articles 234.1 i 234.2 del Codi civil de Catalunya i inscrites al Registre de parelles estables de Catalunya.
L'ha de sol·licitar el convivent en parella estable el qual afecten les dades a modificar o bé qualsevol dels dos convivents si les dades són comunes.
El formulari es pot presentar als llocs que s'esmenten a Punts de tramitació i també per alguna de les diferents vies que preveu l' article 16.4 de la Llei 39/2015, d'1 d'octubre, del procediment administratiu comú de les administracions públiques.
A través de l'apartat Estat de les meves gestions d'aquest portal.
En el cas d'haver fet la sol·licitud amb certificat digital també es pot utilitzar l'apartat La meva carpeta.
La resolució es notificarà als convivents en parella estable, a l'adreça assenyalada per a aquesta finalitat, en el termini màxim de dos mesos des de la presentació de la sol·licitud.
Contra la resolució, que exhaureix la via administrativa, les persones interessades hi poden interposar recurs de reposició, en el termini d'un mes, davant del director general de Dret i d'Entitats Jurídiques del Departament de Justícia.
No s'ha d'adjuntar cap document
Una alerta és una comunicació adreçada a l'òrgan responsable del Registre per comunicar que alguna informació declarada al Registre és errònia, omet algun aspecte rellevant o fa referència a inscripcions no admissibles.
Cal fer constar la identitat de la persona que tramet l'alerta, però aquesta identitat no és objecte de publicació.
L'òrgan responsable del Registre de grups d'interès contrastarà la informació comunicada amb la informació registral i, si escau, iniciarà les actuacions de verificació corresponents.
La cancel·lació es pot sol·licitar en qualsevol moment
Certificat i/o documentació acreditativa del motiu de la petició de la cancel·lació registral
Són causes de cancel·lació de la inscripció registral:
a) La renúncia expressa del declarant per cessament de les activitats com a grup d'interès.
c) L'extinció de la personalitat de les persones jurídiques.
d) La dissolució de les formes d'activitat col·lectiva organitzada.
La cancel·lació es du a terme a instància dels declarants, els seus hereus, o els representants de les persones incapacitades, segons correspongui.
Per consultar l'estat de tramitació es pot utilitzar l'apartat Estat de les meves gestions d'aquest portal.
La resolució es notificarà a la persona en el termini de 30 dies des de la presentació de la sol·licitud.
Les persones interessades podeninterposar recurs d'alçada davant el conseller del Departament de Justícia en el termini d'un mes a comptar des de l'endemà de la notificació de la resolució.
Cal sol·licitar l'actualització de les dades en el termini d'un mes des de que es produeix alguna modificació en la informació general i bàsica del grup d'interès.
Si es tracta d'una modificació en la informació específica, cal sol·licitar l'actualització dins de l'any natural en què s'hagi produït.
La resposta de l'Administració és rebrà a través del mòdul corporatiu de notificació electrònica de la Generalitat.
La notificació de la resolució d'actualització s'ha d'efectuar en el termini màxim de dos mesos a comptar de la data en què la sol·licitud s'hagi registrat d'entrada al portal Tràmits gencat.
Transcorregut aquest termini sense que s'hagi dictat i notificat la resolució expressa, la sol·licitud s'entén estimada i l'actualització es practica en el termini de quinze dies.
La resolució correspon a l'òrgan responsable del Registre.
Contra aquesta resolució, que no exhaureix la via administrativa, les persones interessades poden interposar recurs d'alçada, en el termini d'un mes, davant del conseller o consellera del departament competent en matèria d'entitats jurídiques.
La inscripció es pot sol·licitar en qualsevol moment.
Cal tenir en compte, però, que per actuar com a grup d'interès davant dels càrrecs, autoritats i empleats públics, membres electes o diputats, cal estar-hi inscrit.
La inscripció en el Registre de grups d'interès dona dret a:
a) Presentar-se davant dels càrrecs, autoritats i empleats públics, membres electes o diputats com a grup d'interès inscrit en el Registre.
b) Formar part de les llistes de correu per rebre alertes automàtiques sobre tramitacions, actes i consultes públiques respecte de les activitats o les iniciatives relatives a les matèries d'interès del grup declarant que s'hagin fet constar en les declaracions responsables o en les modificacions posteriors.
c) Fer constar la seva contribució en les consultes públiques en qualitat de grups d'interès inscrits al Registre.
Cal que la sol·licitud estigui signada pel representant legal del grup d'interès amb un certificat digital.
La signatura de la sol·licitud comporta l'acceptació del codi de conducta i les obligacions derivades de la inscripció.
Si l'òrgan responsable del Registre detecta un error o una omissió en la sol·licitud, adreçarà un requeriment al declarant i li atorgarà un termini de 10 dies hàbils per esmenar-lo.
En el cas que el requeriment no sigui atès o ho sigui de forma insuficient, l'òrgan responsable del Registre pot acordar l'inici d'un procediment d'investigació i adoptar, com a mesura cautelar, la suspensió temporal de la inscripció.
Més informació sobre grups d'interès
És recomanable desar el formulari un cop emplenat i validat, però sense signatura digital, per poder-lo aprofitar en el cas que s'hagi de fer el tràmit d'esmenes.
Si teniu alguna incidència amb l'enviament del formulari, us podeu posar en contacte amb l'Oficina d'Atenció Ciutadana del Departament de Justícia al telèfon 93 316 41 23.
La resposta de l'Administració és rebrà a través del mòdul corporatiu de notificació electrònica de la Generalitat.
La notificació de la resolució d'inscripció s'ha d'efectuar en el termini màxim de dos mesos a comptar de la data en què la sol·licitud s'hagi registrat d'entrada al portal Tràmits gencat.
Transcorregut aquest termini sense que s'hagi dictat i notificat la resolució expressa, la sol·licitud d'inscripció s'entén estimada i la inscripció es practica en el termini de quinze dies.
La resolució de la inscripció correspon a l'òrgan responsable del Registre.
Les empreses que dintre de les activitats de seguretat privada es dediquin, exclusivament, a la d'instal·lació i manteniment d'aparells, dispositius i sistemes de seguretat connectats a centrals d'alarma o a centres de control o de videovigilància han de comunicar l'inici d'aquesta activitat, mitjançant la presentació d'una declaració responsable i de diversa documentació, a la Direcció General d'Administració de Seguretat.
A qualsevol persona física o jurídica amb seu social i àmbit d'actuació limitat a Catalunya.
El personal que manipuli material o equips radioactius i el que dirigeixi aquestes activitats en una instal·lació radioactiva de 2a o 3a categoria haurà de tenir una llicència específica concedida pel Consell de Seguretat Nuclear.
Existeixen dues classes de llicències: llicència d'operador, que capacita per a la manipulació de materials o equips productors de radiacions ionitzants, i llicència de supervisor, que capacita per dirigir i planificar el funcionament d'una instal·lació radioactiva i les activitats dels operadors.
Les llicències tenen un termini de validesa de 5 anys, seran personals i intransferibles i específiques per camp d'aplicació.
El Consell de Seguretat Nuclear i la Generalitat de Catalunya mantindran un registre en el que s'inscriuran les llicències d'operador i supervisor concedides per a cada camp d'aplicació i la instal·lació a la que s'aplica.
Abans de sol·licitar la llicència o la renovació d'aquesta, cal haver fet el pagament de la taxa corresponent al Consell de Seguretat Nuclear
A les persones que volen ser supervisors o operadors d'instal·lacions radioactives de categories 2 i 3.
Les Empreses Distribuïdores de Gas (EDG) han de presentar mensualment una liquidació de les taxes generades com a conseqüència de l'activitat d'inspecció periòdica de les instal·lacions receptores de gasos combustibles per canalització, que hagin realitzat durant el mes anterior, amb independència de l'existència o no d'actuacions inspectores.
Les EDG també han de presentar, eventualment, liquidacions complementàries de regularització.
Si reutilitzeu els documents per altres ocasions pot ser que presenteu una versió obsoleta.
Les Empreses Distribuïdores de Gas han de presentar la liquidació mensual dins dels primers 20 dies del mes següent al del període de liquidació.
A les Empreses Distribuïdores de Gas que actuen a Catalunya.
Els titulars d'estacions d'inspecció tècnica de vehicles han de presentar mensualment una liquidació de les taxes recaptades o generades com a conseqüència de la seva activitat de prestació del servei d'inspecció tècnica de vehicles.
Aquestes entitats també han de presentar, eventualment, liquidacions complementàries de regularització.
Si reutilitzeu els documents per altres ocasions pot ser que en presenteu una versió obsoleta.
Els titulars d'estacions d'inspecció tècnica de vehicles han de presentar la liquidació mensual dins dels primers 20 dies del mes següent al del període de liquidació
Als titulars d'estacions d'inspecció tècnica de vehicles que actuen a Catalunya.